pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล- อดีตนักมวยแชมป์โลก “แม็ก อัจฉริยะ” ขอบคุณกระทรวงยุติธรรม ช่วยประกันตัว-สู้คดียาเสพติด ศาลยกฟ้อง
วันจันทร์ที่ 1 มิถุนายน 2563
อดีตนักมวยแชมป์โลก “แม็ก อัจฉริยะ” ขอบคุณกระทรวงยุติธรรม ช่วยประกันตัว-สู้คดียาเสพติด ศาลยกฟ้อง
อดีตนักมวยแชมป์โลก “แม็ก อัจฉริยะ” ขอบคุณกระทรวงยุติธรรม ช่วยประกันตัว-สู้คดียาเสพติด ศาลยกฟ้อง
ในวันศุกร์ที่ ๒๙ พฤษภาคม ๒๕๖๓ เวลา ๑๑.๓๐ น.
นายสมศักดิ์ เทพสุทิน รัฐมนตรีว่าการกระทรวงยุติธรรม
มอบหมายให้ นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม
พร้อมด้วย นายเรืองศักดิ์ สุวารี อธิบดีกรมคุ้มครองสิทธิและเสรีภาพ
ต้อนรับ นายวรกร พงศ์ธนากุล ทนายความ พร้อมด้วย นายอัจฉริยะ วิโรจน์สุโนบล หรือ แม็กซ์
อดีตนักมวยแชมป์สภามวยแห่งเอเชีย (WBC เอเชีย)
เพื่อขอบคุณกระทรวงยุติธรรม ที่ให้เงินจากกองทุนยุติธรรมใช้เป็นหลักทรัพย์ในการประกันตัว
หรือขอปล่อยตัวชั่วคราว ในการสู้คดีร่วมกันมียาเสพติดประเภทที่ ๑ (ยาบ้า) ไว้ในครอบครองเพื่อจําหน่าย
ซึ่งศาลจังหวัดระนอง มีคําพิพากษายกฟ้องนายอัจฉริยะฯ แต่ให้กักขังไว้ในเรือนจําจังหวัดระนอง
ต่อมาเมื่อวันที่ ๒๗ พฤษภาคม ๒๕๖๓ ศาลอุทธรณ์มีคําพิพากษาตามศาลชั้นต้นให้ยกฟ้อง
และอัยการมีความเห็นไม่ฎีกา ทําให้ “แม็ก อัจฉริยะ” ได้รับการปล่อยตัวจากเรือนจํา
นายสามารถฯ กล่าวว่า จากนโยบายพลเอกประยุทธ์ จันทร์โอชา นายกรัฐมนตรี ที่ต้องการให้ประชาชน
เข้าถึงกระบวนการยุติธรรมได้ โดยกองทุนยุติธรรมได้พิจารณาให้เงินประกันตัวตามเงื่อนไขของกองทุนยุติธรรม
แต่เนื่องจากเป็นเรื่องเกี่ยวกับยาเสพติด และปริมาณยามีจํานวนมากจึงมีการคัดค้านไม่ให้ประกันตัว
แต่เมื่อข้อเท็จจริงได้ปรากฏ ผู้ต้องหาหรือจําเลยไม่ได้กระทําความผิด โดยยกผลประโยชน์ให้จําเลย
โดยเข้าเงื่อนไขที่กระทรวงยุติธรรมได้พิจารณาให้ความช่วยเหลือตาม
พ.ร.บ.ค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา
รัฐบาลไทย-ข่าวทำเนียบรัฐบาล-รฟม. ยกเว้นค่าธรรมเนียมออกบัตรโดยสาร MRT Plus ระหว่างวันที่ 12 – 31 สิงหาคม 2559
วันอังคารที่ 23 สิงหาคม 2559
รฟม. ยกเว้นค่าธรรมเนียมออกบัตรโดยสาร MRT Plus ระหว่างวันที่ 12 – 31 สิงหาคม 2559
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ยกเว้นค่าธรรมเนียม  ออกบัตรโดยสาร MRT-Plus-ทุกประเภทให้แก่ผู้โดยสารรถไฟฟ้า ระหว่างวันที่ 12 –-31 สิงหาคม 2559     เพื่อเป็นการส่งเสริมให้ผู้โดยสารใช้บัตรโดยสาร MRT Plus มากขึ้น
นายพีระยุทธ สิงห์พัฒนากุล ผู้ว่าการ รฟม. กล่าวว่า ภายหลังจากเปิดให้บริการรถไฟฟ้ามหานคร สายฉลองรัชธรรม อย่างเป็นทางการ รฟม. ได้จัดกิจกรรมส่งเสริมการตลาด โดยยกเว้นค่าธรรมเนียมมูลค่า 30 บาท ในการออกบัตรโดยสาร MRT-Plus-ทั้ง 4 ประเภท ได้แก่ บัตรบุคคลทั่วไป บัตรนักเรียนนักศึกษา บัตรเด็ก และบัตรผู้สูงอายุ จากเดิม 180 บาท เหลือเพียง 150 บาท (มูลค่าการเดินทาง 100 บาท และค่ามัดจําบัตร 50 บาท) ระหว่างวันที่ 12 – 31 สิงหาคม 2559 เพื่อเป็นการส่งเสริมให้ผู้โดยสารใช้บัตรโดยสาร MRT Plus มากขึ้น
สําหรับบัตร MRT-Plus มีจําหน่ายบนสถานีรถไฟฟ้ามหานคร สายฉลองรัชธรรม ทั้ง 16-สถานี โดยใช้เป็นบัตรเติมเงินเพื่อชําระค่าโดยสารรถไฟฟ้ามหานคร สายฉลองรัชธรรม และสายเฉลิมรัชมงคล ซึ่งผู้โดยสารที่ใช้บัตรโดยสาร MRT Plus และเดินทางเปลี่ยนระบบ รฟม. จะยกเว้นค่าแรกเข้าระบบ (14 บาท) ภายในระยะเวลา 60 นาที รวมถึงใช้ชําระค่าบริการจอดรถในอาคารจอดรถของรถไฟฟ้ามหานคร สายฉลองรัชธรรมทั้ง 3 แห่ง ได้แก่ อาคารจอดรถสถานีบางรักน้อยท่าอิฐ อาคารจอดรถสถานีสามแยกบางใหญ่ และอาคารจอดรถสถานีคลองบางไผ่ ส่วนอาคารจอดรถสถานีแยกนนทบุรี 1 อยู่ในระหว่างการปรับปรุงจากอาคารจอดรถ จาก 4 ชั้นเป็น 10 ชั้น ซึ่งจะเปิดให้บริการในปี 2560 ทั้งนี้ ผู้โดยสารสามารถนําบัตร MRT-Plus สมัครใช้บริการจอดรถรายเดือนได้ โดยให้เจ้าหน้าที่ที่ห้องออกบัตรรายเดือน ณ อาคารจอดรถทุกแห่ง ทําการบันทึกข้อมูลชําระ ค่าจอดรถรายเดือน (เดือนละ 1,000 บาท) ผู้สนใจสามารถสอบถามรายละเอียดเพิ่มเติมได้ที่ Call-Center รฟม. โทร. 0 2716 4044 และ Facebook การรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-ยุติธรรม พิจารณากรอบการดำเนินงานของคณะอนุกรรมการพัฒนากฎหมายและการบังคับใช้ และสถานการณ์ความเชื่อมั่นต่อกระบวนการยุติธรรม
วันจันทร์ที่ 12 พฤศจิกายน 2561
ยุติธรรม พิจารณากรอบการดําเนินงานของคณะอนุกรรมการพัฒนากฎหมายและการบังคับใช้ และสถานการณ์ความเชื่อมั่นต่อกระบวนการยุติธรรม
กระทรวงยุติธรรม พิจารณากรอบการดําเนินงานของคณะอนุกรรมการพัฒนากฎหมายและการบังคับใช้และสถานการณ์ความเชื่อมั่นต่อกระบวนการยุติธรรม
ในวันศุกร์ที่ ๙ พฤศจิกายน ๒๕๖๑ เวลา ๑๓.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการพัฒนากฎหมายและการบังคับใช้ ครั้งที่ ๖/๒๕๖๑
โดยมีนายวัลลภ นาคบัว ผู้อํานวยการสํานักงานกิจการยุติธรรม
และผู้แทนจากหน่วยงานในกระบวนการยุติธรรม เข้าร่วม ฯ
ทั้งนี้ ที่ประชุมได้รับทราบมติคณะกรรมการพัฒนาพัฒนาการบริหารงานยุติธรรมแห่งชาติ (กพยช.)
ครั้งที่ ๔/๒๕๖๑ เมื่อวันที่ ๒๙ สิงหาคม ๒๕๖๑
เรื่องการปกปิดประวัติการกระทําความผิดอาญาของเด็กและเยาวชน
และการจัดการข้อมูลประวัติการกระทําผิดในกรณีทั่วไป และเรื่องสถานการณ์ความเชื่อมั่น
ต่อกระบวนการยุติธรรม รวมทั้ง พิจารณากรอบการดําเนินงานของคณะอนุกรรมการ
พัฒนากฎหมายและการบังคับใช้ สถานการณ์ความเชื่อมั่นต่อกระบวนการยุติธรรม
และสถานการณ์ความเชื่อมั่นต่อการปฏิบัติหน้าที่ทนายความ
โดยที่ประชุมมีมติเห็นชอบกรอบการดําเนินงานของคณะอนุกรรมการพัฒนากฎหมายและการบังคับใช้
และสถานการณ์ความเชื่อมั่นต่อการปฏิบัติหน้าที่ทนายความ
โดยให้ฝ่ายเลขานุการนําประเด็นสถานการณ์ความเชื่อมั่นต่อกระบวนการยุติธรรม
ทบทวนรายละเอียดให้รอบด้านและครอบคลุมมากยิ่งขึ้น และนําเสนอในการประชุมครั้งต่อไป
ทั้งนี้ ปลัดกระทรวงยุติธรรม กล่าวว่า ประชาชนมีประสบการณ์หรือภาพจําในอดีต
เกี่ยวกับกระบวนการยุติธรรม
ว่ามีการดําเนินการที่ช้า ไม่ถูกต้อง หรือคนจนไม่มีโอกาสเข้าถึงความยุติธรรม
ดังนั้น เราต้องเปลี่ยน “ภาพจํา” ของประชาชน ให้เกิดความเชื่อมั่นในหน่วยงานและกระบวนการยุติธรรม
โดยดําเนินการให้เกิดประสิทธิภาพและประสิทธิผลอย่างชัดเจนและเป็นรูปธรรม
รัฐบาลไทย-ข่าวทำเนียบรัฐบาล-พาณิชย์”เดินหน้าเปิดตลาดสินค้าประมงอินทรีย์ให้กับผู้ผลิตในต.แหลมฟ้าผ่า
วันอังคารที่ 25 เมษายน 2560
พาณิชย์”เดินหน้าเปิดตลาดสินค้าประมงอินทรีย์ให้กับผู้ผลิตในต.แหลมฟ้าผ่า
พาณิชย์”เดินหน้าเปิดตลาดสินค้าประมงอินทรีย์ให้กับผู้ผลิตในวิสาหกิจชุมชนประมงอินทรีย์ ใน ต.แหลมฟ้าผ่า จ.สมุทรปราการ เตรียมประสานแฟรนไชส์และร้านอาหารที่ได้รับการส่งเสริมจากกรมพัฒนาธุรกิจการค้าซื้อวัตถุดิบไปใช้ เพื่อยกระดับเป็นร้านอาหารเพื่อสุข
พร้อมผลักดันให้ขายออนไลน์ จับตลาดผู้บริโภคที่ชอบกินอาหารคลีน
น.ส.รัตนา เธียร์วิศิษฎ์สกุล ผู้ตรวจราชการกระทรวงพาณิชย์ ในฐานะกํากับดูแลพาณิชย์ภาค 4 (จังหวัด สมุทรปราการ ฉะเชิงเทรา จันทบุรี ชลบุรี ระยองและตราด) เปิดเผยว่า กระทรวงพาณิชย์ได้ลงพื้นที่ไปสํารวจการจัดทํา “ประมงเพาะเลี้ยงสัตว์น้ําระบบอินทรีย์” ที่ ต.แหลมฟ้าผ่า จ.สมุทรปราการ ซึ่งมีพื้นที่รวมกว่า 1,000 ไร่ จุดเด่นที่ชาวบ้านในพื้นที่ มีการทําประมง โดยมีสินค้าประมงทั้งกุ้ง หอย ปู ปลา โดยชาวบ้านได้ทําการปรับพื้นที่จากเดิมที่ทํานาเกลือ มาเป็นการทําประมงอินทรีย์ เพื่อให้สอดคล้องกับความต้องการ  ของตลาด ซึ่งกระทรวงพาณิชย์เห็นว่า ประมงอินทรีย์เป็นจุดขายใหม่ จึงได้เข้าไปช่วยเหลือในเรื่องการเพิ่มช่องทางการจําหน่ายเพื่อให้สินค้ามีการจําหน่ายออกสู่ตลาดได้มากขึ้น
“ช่วงแรกๆ ชาวบ้านทําประมงโดยเลี้ยงกันแบบตามมีตามเกิด แต่ต่อมา ได้เริ่มคัดและเพาะพันธุ์ ปรับระบบนิเวศน์การเลี้ยงใหม่ ไม่มีการใช้ยาและสารเคมี ทํากันจนเป็นอุตสาหกรรม และออกมาเป็นประมงอินทรีย์ในที่สุด โดยมีมาตรฐานการเพาะเลี้ยงตามมาตรฐานของกรมประมงและได้ใบรับรองมาตรฐาน  สร้างความเชื่อมั่นให้ผู้บริโภค ซึ่งได้ช่วยสร้างงาน สร้างรายได้ให้กับกลุ่มชาวบ้านเพิ่มมากขึ้นอย่างต่อเนื่อง”
น.ส.รัตนากล่าวว่า กระทรวงฯ จะเข้าไปช่วยเหลือ โดยจะผลักดันให้มีการจําหน่ายผ่านอี-คอมเมิร์ซ ทําออฟไลน์สู่ออนไลน์ เพราะมองว่า ผู้บริโภคยุคปัจจุบัน มีความต้องการสินค้าใหม่ๆ แล้วอย่างประมงอินทรีย์ ก็เป็นหนึ่งในสินค้าที่คนที่รักษาดูแลสุขภาพมีความต้องการ แต่ที่ผ่านมา ไม่รู้ว่าจะไปหาซื้อได้ที่ไหน หากขายผ่านออนไลน์ ก็จะเพิ่มช่องทางให้ผู้บริโภคกลุ่มนี้หาซื้อสินค้าได้ง่ายขึ้น และยังช่วยให้ผู้ผลิตจําหน่ายสินค้าตรงไปยังผู้บริโภคได้เลยไม่ต้องผ่านพ่อค้าคนกลาง
นอกจากนี้ ยังช่วยผลักดันในการจัดให้มีการเจรจาธุรกิจ (บิสสิเนส แมชชิ่ง) ระหว่างชาวประมง กับธุรกิจ แฟรนไชส์อาหาร และร้านอาหาร ที่ได้รับการส่งเสริมจากกรมพัฒนาธุรกิจการค้า เพื่อให้นําวัตถุดิบประมงอินทรีย์เข้าไปจําหน่ายในธุรกิจ เป็นการยกระดับแฟรนไชส์และร้านอาหารเพื่อสุขภาพ เพราะแต่เดิม แฟรนไชส์ร้านอาหารหรือธุรกิจที่เกี่ยวกับอาหาร ส่วนใหญ่จะมีวัตถุดิบอินทรีย์ คือ ผัก ผลไม้ออแกนิกส์ แต่พวกเนื้อสัตว์ โดยเฉพาะสัตว์น้ําระบบอินทรีย์ ยังมีใช้กันไม่มาก หากผลักดันประมงอินทรีย์เข้าไปเป็นวัตถุดิบได้ ไม่เพียงแต่เป็นการสร้างมูลค่าเพิ่มให้กับธุรกิจแต่ยังช่วยเพิ่มช่องทางในการจําหน่ายให้กับผู้เลี้ยงด้วย
น.ส.รัตนากล่าวว่า กลุ่มผู้เลี้ยงประมงอินทรีย์ใน ต.แหลมฟ้าผ่า ยังมีการเปิดร้านอาหารเป็นของตัวเอง แต่เป็นเพียงร้านเล็กๆ และใช้วัตถุดิบจากกลุ่มมาทําอาหารขายให้กับผู้บริโภค ซึ่งกระทรวงฯ มองว่า ไม่เพียงพอ โดยในส่วนของร้านจําหน่ายอาหาร จะต้องมีการพัฒนาปรับปรุงให้ดีขึ้น ทั้งรูปแบบของร้านการตกแต่ง และจะต้องนําช่องทางการสื่อสารโซเซียลมีเดีย มาใช้ในการโฆษณาร้าน เพื่อดึงดูดลูกค้าให้เข้าร้านมากขึ้น
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงอุตสาหกรรมร่วมเสวนาความท้าทายสู่การเป็นThailand4.0
วันพุธที่ 27 ธันวาคม 2560
รัฐมนตรีช่วยว่าการกระทรวงอุตสาหกรรมร่วมเสวนาความท้าทายสู่การเป็นThailand4.0
รัฐมนตรีช่วยว่าการกระทรวงอุตสาหกรรมร่วมเสวนาความท้าทายสู่การเป็นThailand4.0 ณ สถาบันวิชาการป้องกันประเทศ
วันนี้ (27 ธ.ค. 60) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม พร้อมด้วยพล.ต.อภิศักดิ์ สมบัติเจริญยนต์ ผู้อํานวยการศูนย์ศึกษายุทธศาสตร์ สถาบันวิชาการป้องกันประเทศ และนางจันทร์ธิดา มีเดช ผู้ตรวจราชการกระทรวงเกษตรและสหกรณ์ ได้เข้าร่วมการเสวนา “รวมพลังขับเคลื่อนสู่Thailand 4.0” ที่จัดโดยนักศึกษาการอบรมพัฒนาสัมพันธ์ระดับผู้บริหาร กองบัญชาการกองทัพไทยรุ่นที่ 9 ณ สถาบันวิชาการป้องกันประเทศ
โดยรัฐมนตรีช่วยว่าการกระทรวงอุตสาหกรรม ได้กล่าวภายในวงเสวนาว่า อุตสาหกรรม4.0 ได้ถอดแบบมาจากไทยแลนด์4.0 แต่สิ่งที่อยู่ข้างในของแนวคิดไทยแลนด์4.0 ที่มีเป้าหมายสุดท้าย คือ ประชาชนมีการกินดีอยู่ดียิ่งขึ้น เท่าทันกับการเปลี่ยนแปลงของโลก
รัฐบาลไทย-ข่าวทำเนียบรัฐบาล-อย่าหลงเชื่อข่าวสรรพากรเก็บภาษีวัดและพระ
วันศุกร์ที่ 15 มิถุนายน 2561
อย่าหลงเชื่อข่าวสรรพากรเก็บภาษีวัดและพระ
ตามที่ได้มีการแชร์ข้อความในสื่อสังคมออนไลน์ ว่ากรมสรรพากรจะเก็บภาษีจากวัด และต้องการให้พระทุกรูปเสียภาษีผ่านบัญชีกลางของวัด นั้น
ตามที่ได้มีการแชร์ข้อความในสื่อสังคมออนไลน์ ว่ากรมสรรพากรจะเก็บภาษีจากวัด และต้องการให้พระทุกรูปเสียภาษีผ่านบัญชีกลางของวัด นั้น
กรมสรรพากร ขอเรียนว่า
1. วัดมิได้เป็นบริษัทหรือห้างหุ้นส่วนนิติบุคคลตามประมวลรัษฎากร จึงไม่มีหน้าที่ในการเสียภาษี ดังนั้น รายได้ที่วัดได้รับจึงไม่มีภาระภาษี และกรมสรรพากรไม่มีความจําเป็นต้องตรวจสอบรายได้หรือตรวจสอบการเสียภาษีของวัดแต่อย่างใด
2. กรมสรรพากรได้จัดทําระบบบริจาคอิเล็กทรอนิกส์ (e-Donation) เพื่ออํานวยความสะดวกให้วัดและผู้บริจาคเงินที่ประสงค์จะใช้สิทธิลดหย่อนภาษีเท่านั้น โดยเมื่อวัดกรอกข้อมูลการรับบริจาคบนระบบของกรมสรรพากรแล้ว วัดจะไม่มีภาระในการจัดทําใบอนุโมทนาบัตร รวมถึงผู้เสียภาษีก็ไม่ต้องเก็บหลักฐานการบริจาคเงินเพื่อเป็นหลักฐานในการยื่นแบบแสดงรายการภาษีเงินได้
3. ในส่วนของวัดที่มีการรับบริจาคผ่าน QR Code เป็นการให้บริการของธนาคารแก่วัดตามความสมัครใจของวัด ซึ่งไม่มีความเกี่ยวข้องใดๆ กับกรมสรรพากร
4. สําหรับการกําหนดให้วัดต้องจัดทําบัญชี ลงบัญชีรายรับ รายจ่าย หรือรายการต่างๆ นั้น มิได้อยู่ในการกํากับดูแลของกรมสรรพากร และกรมสรรพากรก็มิได้มีนโยบายให้วัดต้องจัดทําบัญชีดังกล่าวแต่อย่างใด กรมสรรพากขอเรียนยืนยันว่ากรมสรรพากรไม่มีนโยบายที่จะจัดเก็บภาษีจากวัดหรือพระภิกษุสงฆ์แต่อย่างใด
ทั้งนี้ หากมีข้อสงสัยสอบถามข้อมูลได้ที่สํานักงานสรรพากรพื้นที่ทั่วประเทศ หรือศูนย์สารนิเทศสรรพากร โทร.1161
กรมสรรพากร สํานักงานเลขานุการกรม ส่วนประชาสัมพันธ์
เลขที่ 90 ถนนพหลโยธิน 7 พญาไท กรุงเทพฯ 10400 โทร. 0 2272 9529-30 โทรสาร 0 2617 3324
หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-กระทรวงยุติธรรม รับเรื่องจากประธานมูลนิธิปวีณาหงสกุลเพื่อเด็กและสตรีเพื่อให้ความช่วยเหลือประชาชน
วันอังคารที่ 5 มิถุนายน 2561
กระทรวงยุติธรรม รับเรื่องจากประธานมูลนิธิปวีณาหงสกุลเพื่อเด็กและสตรีเพื่อให้ความช่วยเหลือประชาชน
กระทรวงยุติธรรม รับเรื่องจากประธานมูลนิธิปวีณาหงสกุลเพื่อเด็กและสตรีเพื่อให้ความช่วยเหลือประชาชน
ในวันอังคารที่ ๕ มิถุนายน ๒๕๖๑ เวลา ๑๓.๓๐ น. ณ ศูนย์บริการร่วมกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายธวัชชัย ไทยเขียว รองปลัดกระทรวงยุติธรรมและโฆษกกระทรวงยุติธรรมรับเรื่องจากนางปวีณา หงสกุล ประธานมูลนิธิปวีณาหงสกุลเพื่อเด็กและสตรีซึ่งนําประชาชน ๒ ครอบครัวผู้เสียหาย กรณีเด็กชายวัย ๑๐ เดือน เสียชีวิตปริศนาในเนอสเซอรี่ ในพื้นที่จังหวัดสมุทรปราการ และกรณีเด็กชายชั้นประถมศึกษาปีที่ ๑ โรงเรียนในพื้นที่จังหวัดปทุมทธานี ที่ถูกครูทําโทษโดยใช้ไม้พลองตี ๙๙ ครั้ง จนได้รับบาดเจ็บ ซึ่งทั้ง ๒ กรณี เป็นผู้เสียหายได้มาขอรับเงินเยียวยาจากกระทรวงยุติธรรม กรณีตกเป็นผู้เสียหายในดคีอาญา ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙
ทั้งนี้ รองปลัดกระทรวงยุติธรรม ได้รับเรื่องดังกล่าวพร้อมมอบหมายให้กรมคุ้มครองสิทธิและเสรีภาพ พิจารณาให้การช่วยเหลือเยียวยาต่อไป ส่วนกรณีเด็กชายที่ถูกครูตี ๙๙ครั้ง ได้รับการเยียวยาจากกรมคุ้มครองสิทธิฯ แล้วเมื่อช่วงเดือนสิงหาคม ๒๕๖๐แต่ได้ขอให้กระทรวงยุติธรรมช่วยเหลือกรณีการชดใช้ค่าเสียหายจากคู่กรณีซึ่งผู้ร้องยังไม่ได้รับเงินดังกล่าว
รัฐบาลไทย-ข่าวทำเนียบรัฐบาล-พิธีเปิดอาคารเฉลิมพระเกียรติฯ รร.มัธยมวานรนิวาส สกลนคร
วันอังคารที่ 26 มิถุนายน 2561
พิธีเปิดอาคารเฉลิมพระเกียรติฯ รร.มัธยมวานรนิวาส สกลนคร
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิด “อาคารเฉลิมพระเกียรติในโอกาสฉลองพระชนมายุ 5 รอบ 2 เมษายน 2558” ณ โรงเรียนมัธยมวานรนิวาส อําเภอวานรนิวาส จังหวัดสกลนคร เมื่อวันศุกร์ที่ 22 มิถุนายน 2561
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทรงเปิด “อาคารเฉลิมพระเกียรติในโอกาสฉลองพระชนมายุ 5 รอบ 2 เมษายน 2558” ณ โรงเรียนมัธยมวานรนิวาส อําเภอวานรนิวาส จังหวัดสกลนคร เมื่อวันศุกร์ที่ 22 มิถุนายน 2561 โดยมี ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ พร้อมด้วยนายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน ตลอดจนคณะผู้บริหารกระทรวงศึกษาธิการ ผู้บริหารโรงเรียน นักเรียน และประชาชน ร่วมเฝ้าฯ รับเสด็จ
ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการกราบบังคมทูลรายงาน ดังนี้ ขอพระราชทานกราบบังคมทูลทราบฝ่าละอองพระบาท ข้าพระพุทธเจ้า นายอุดม คชินทร รัฐมนตรีช่วยว่าการกระทรวงศึกษาธิการ พร้อมด้วยข้าราชการ คณะครู นักเรียน และบรรดาผู้เข้าเฝ้าทูลละอองพระบาท อยู่ ณ ที่นี้ รู้สึกสํานึกในพระมหากรุณาธิคุณหาที่สุดมิได้ ที่ใต้ฝ่าละอองพระบาท เสด็จพระราชดําเนินมาทรงเปิด อาคารเฉลิมพระเกียรติในโอกาส ฉลองพระชนมายุ 5 รอบ 2 เมษายน 2558” ณ โรงเรียนมัธยมวานรนิวาสในวันนี้
โรงเรียนมัธยมวานรนิวาส เป็นโรงเรียนมัธยมศึกษาขนาดใหญ่พิเศษประจําอําเภอวานรนิวาส ประกาศจัดตั้งขึ้นเมื่อปีพุทธศักราช 2509 ปัจจุบันเปิดสอนแบบสหศึกษา ตั้งแต่ระดับมัธยมศึกษาปีที่ 1-6 มีนักเรียน รวมจํานวน 2,619 คน มีครูและบุคลากรทางการศึกษา จํานวน 180 คน และมีว่าที่ร้อยตรี ชัยเดช บุญรักษา เป็นผู้อํานวยการโรงเรียน ตลอดเวลาที่ผ่านมา โรงเรียนมีการจัดการเรียนการสอนตลอดจนกิจกรรมต่าง ๆ ที่เป็นการเสริมหลักสูตรและพัฒนาการเรียนการสอนตลอดจนกิจกรรมต่าง ๆ ที่เป็นการเสริมหลักสูตรและพัฒนาการเรียนการสอนอย่างเหมาะสม สอดคล้องกับพระราชบัญญัติการศึกษาแห่งชาติ แผนการศึกษาแห่งชาติ นโยบายกระทรวงศึกษาธิการ จนทําให้โรงเรียนประสบความสําเร็จในการบริหารและดําเนินการจัดการเรียนการสอน ส่งผลให้มีผลงานเป็นที่ประจักษ์ระดับประเทศได้รับรางวัลโล่และเกียรติบัตรที่สําคัญ ๆ เป็นจํานวนมาก
สําหรับอาคารเฉลิมพระเกียรติในโอกาสฉลองพระชนมายุ 5 รอบ 2 เมษายน 2558เป็นอาคารเรียนแบบ 324ล/55 - ก ได้รับงบประมาณการก่อสร้างจากสํานักงานคณะกรรมการการศึกษาขั้นพื้นฐาน เป็นเงินจํานวน 24,100,000 บาท (ยี่สิบสี่ล้านหนึ่งแสนบาทถ้วน) เป็นอาคารสูง 4 ชั้น ใต้ถุนสูง ใช้เป็นอาคารเรียนรู้สู่ศตวรรษที่ 21 ประกอบด้วยห้องเรียน จํานวน 24 ห้อง ห้องภูมิปัญญาท้องถิ่น ห้องปฏิบัติการหุ่นยนต์ และห้องดนตรีไทย ขณะนี้การดําเนินการก่อสร้างเสร็จเรียบร้อยแล้ว และได้รับพระราชทานนามอาคารว่า “อาคารเฉลิมพระเกียรติในโอกาสฉลองพระชนมายุ 5 รอบ 2 เมษายน 2558” พร้อมพระราชทานพระราชานุญาตให้เชิญตราสัญลักษณ์งานเฉลิมพระเกียรติ ประดับที่ป้ายอาคารดังกล่าว
บัดนี้ ได้เวลาอันเป็นอุดมมงคลฤกษ์แล้ว ข้าพระพุทธเจ้าขอพระราชทานพระราชาเบิกผู้มีอุปการคุณ จํานวน 120 ราย เข้ารับพระราชทานเข็มที่ระลึก ต่อจากนั้นขอพระราชทานบังคมทูลเชิญ เสด็จพระราชดําเนินทรงเปิด “อาคารเฉลิมพระเกียรติในโอกาสฉลองพระชนมายุ 5 รอบ 2 เมษายน 2558” เพื่อเป็นสิริสวัสดิ์พิพัฒนมงคล แก่ปวงข้าพระพุทธเจ้าทั้งหลาย สืบไป
ด้วยเกล้าด้วยกระหม่อม
Written byอิทธิพล รุ่งก่อน
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-ขสมก. ปรับเวลาให้บริการรถโดยสารประจำทางให้สอดคล้องกับมาตรการคลายล็อกกลุ่มกิจการและกิจกรรม ระยะที่ 3
วันจันทร์ที่ 1 มิถุนายน 2563
ขสมก. ปรับเวลาให้บริการรถโดยสารประจําทางให้สอดคล้องกับมาตรการคลายล็อกกลุ่มกิจการและกิจกรรม ระยะที่ 3
องค์การขนส่งมวลชนกรุงเทพ (ขสมก.) กระทรวงคมนาคม ปรับเวลาให้บริการรถโดยสารประจําทางทุกประเภท จากเดิมเวลา 05.00 - 22.00 น. เป็นเวลา 04.00 - 22.00 น. ตั้งแต่วันที่ 1 มิถุนายน 2563 เป็นต้นไป
เพื่อให้สอดคล้องกับมาตรการคลายล็อกกลุ่มกิจการและกิจกรรม ระยะที่ 3 ตามมติที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.)
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ กล่าวว่า ตามที่ประชุม ศบค. เมื่อวันที่ 29 พฤษภาคม 2563 มีมติเห็นชอบมาตรการคลายล็อกกลุ่มกิจการและกิจกรรม ระยะที่ 3 รวมถึงการลดช่วงเวลาเคอร์ฟิวอีก 1 ชั่วโมง จากเดิม 23.00 - 04.00 น. เป็น 23.00 - 03.00 น. และอนุญาตให้กลุ่มกิจกรรม จํานวน 2 กลุ่ม คือ กิจกรรมด้านเศรษฐกิจและการดําเนินชีวิต อาทิ ห้างสรรพสินค้า ศูนย์การแสดงสินค้า เปิดให้บริการได้ถึง 21.00 น. ส่วนกิจกรรมด้านการออกกําลังกาย การดูแลสุขภาพและสันทนาการ อาทิ สถานเสริมความงาม สปา และโรงภาพยนตร์ สามารถเปิดให้บริการได้ แต่ต้องปฏิบัติตามมาตรการที่กําหนด โดยคาดว่าเมื่อดําเนินการตามมาตรการคลายล็อกดังกล่าว จะส่งผลให้มีผู้ใช้บริการเพิ่มขึ้นอีก จากเดิมวันละประมาณ 20,000 - 30,000 คน เป็นวันละประมาณ 620,000 - 630,000 คน ขสมก. จึงได้จัดแผนเดินรถโดยสารในช่วงมาตรการคลายล็อกระยะที่ 3 ดังนี้
1. จัดรถโดยสารให้บริการ 95% (2,855 คัน/วัน) หรือจัดรถโดยสารให้สอดคล้องกับความต้องการใช้บริการของประชาชนในแต่ละช่วงเวลา
2. ปรับเวลาการให้บริการเดินรถโดยสาร จากเวลา 05.00 - 22.00 น. (เวลา 22.00 น. คือเวลาที่รถโดยสารกลับถึงอู่จอดรถ) เป็นให้บริการ เวลา 04.00 - 22.00 น. (เวลา 22.00 น. คือเวลาที่รถโดยสารกลับถึงอู่จอดรถ) โดยเพิ่มความถี่ในการปล่อยรถ ช่วงเวลาเร่งด่วนเช้า (04.00 - 08.00 น.) และช่วงเวลาก่อนเคอร์ฟิว (21.00 - 22.00 น.) ให้มีระยะห่างกันไม่เกิน 5 - 10 นาที
3. ปล่อยรถโดยสารคันสุดท้าย ออกจากท่าปลายทางประมาณ 21.00 น. เพื่อให้พนักงานสามารถนํารถกลับเข้าอู่จอดรถได้ทันเวลา 22.00 น. โดยปรับเพิ่มความถี่ในช่วงการปล่อยรถ 3 คันสุดท้าย ให้มีระยะห่างกัน 5 - 10 นาที ซึ่งจะติดป้ายข้อความ “เหลือรถ 2 คันสุดท้าย” “เหลือรถ 1 คันสุดท้าย” และ “รถคันสุดท้าย” บริเวณหน้ารถโดยสารเพื่อให้ผู้โดยสารทราบ
ขสมก. ขอความร่วมมือผู้ใช้บริการปฏิบัติตามมาตรการเว้นระยะห่างทางสังคม (Social Distancing) อย่างเคร่งครัด เพื่อป้องกันการแพร่ระบาดของโรคติดเชื้อไวรัส COVID-19 สวมหน้ากากอนามัยขณะใช้บริการรถโดยสาร นั่งหรือยืนตามจุดที่กําหนด (รถโดยสาร 1 คัน อนุญาตให้ผู้ใช้บริการยืนได้ไม่เกิน 10 คน) กรณีผู้โดยสารเต็มจะต้องรอใช้บริการรถโดยสารคันถัดไป รวมทั้งขอความร่วมมือผู้ใช้บริการเตรียมตัวกลับบ้านก่อนเวลา 19.00 น. เพื่อลดความแออัดของผู้ใช้บริการบนรถโดยสารในช่วงเวลาก่อนเคอร์ฟิว (21.00 - 22.00 น.) ซึ่งจะทําให้การดําเนินการตามมาตรการเว้นระยะห่างทางสังคมบนรถโดยสารเป็นไปอย่างมีประสิทธิภาพ สามารถสอบถามเส้นทางรถเมล์หรือแนะนําบริการได้ที่ www.bmta.co.th , facebook bmta@bmta.co.th หรือศูนย์ Call Center 1348 ทุกวัน ตั้งแต่เวลา 06.00 - 20.00 น.
รัฐบาลไทย-ข่าวทำเนียบรัฐบาล-“ยุติธรรม” พิจารณาให้ความช่วยเหลือทางการเงินแก่ผู้เสียหายและจำเลยในคดีอาญา
วันพฤหัสบดีที่ 31 สิงหาคม 2560
“ยุติธรรม” พิจารณาให้ความช่วยเหลือทางการเงินแก่ผู้เสียหายและจําเลยในคดีอาญา
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธาน การประชุมคณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ครั้งที่ ๘/๒๕๖๐
เมื่อวันพฤหัสบดีที่ ๓๑ สิงหาคม ๒๕๖๐ เวลา ๐๙.๓๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธาน การประชุมคณะกรรมการพิจารณาค่าตอบแทนผู้เสียหาย
และค่าทดแทนและค่าใช้จ่ายแก่จําเลยในคดีอาญา ครั้งที่ ๘/๒๕๖๐
เพื่อพิจารณา คําขอรับความช่วยเหลือทางการเงินแก่ผู้เสียหาย และจําเลยในคดีอาญา
ตามพระราชบัญญัติค่าตอบแทนผู้เสียหาย และค่าทดแทนและค่าใช้จ่าย
แก่จําเลยในคดีอาญา พ.ศ. ๒๕๔๔ และแก้ไขเพิ่มเติม (ฉบับที่ ๒) พ.ศ. ๒๕๕๙
โดยมี นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
พร้อมด้วยกรรมการผู้ทรงคุณวุฒิ ข้าราชการ และเจ้าหน้าที่ที่เกี่ยวข้อง เข้าร่วมประชุมฯ
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-กรุงไทยนำที่สุดของนวัตกรรมการลงทุนร่วมงาน SET in the City 2019
วันพฤหัสบดีที่ 14 พฤศจิกายน 2562
กรุงไทยนําที่สุดของนวัตกรรมการลงทุนร่วมงาน SET in the City 2019
ธ.กรุงไทยนําที่สุดของทุกปรากฏการณ์การลงทุน ผสานความล้ํายุคของ Digital Solution มารวมไว้ในที่เดียว กับ “ปรากฏการณ์ NEXT สู่อนาคต : NEXT to the Future” ในงาน SET in the City 2019 ระหว่างวันที่ 14-17 พ.ย.2562 ที่ รอยัล พารากอน ฮอลล์ ศูนย์การค้าสยามพารากอน
ธนาคารกรุงไทย นําที่สุดของทุกปรากฏการณ์การลงทุน ผสานความล้ํายุคของ Digital Solution มารวมไว้ในที่เดียว กับ “ปรากฏการณ์ NEXT สู่อนาคต : NEXT to the Future” มอบประสบการณ์ธุรกรรมทางการเงินและการลงทุนที่ครบครัน ตอกย้ําการเป็น Invisible Banking อย่างเต็มรูปแบบ ด้วย 4 NextPerience Zone ผนึกบริษัทในเครือ นําเสนอแอปพลิเคชั่นในการซื้อขายหลักทรัพย์และกองทุน พร้อมเครดิตเงินคืนสูงสุด 6 หมื่นบาท
นายพิชิต จงสฤษดิ์หวัง ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย กล่าวว่า ธนาคารขอเชิญชวนนักลงทุนรุ่นใหม่สัมผัสประสบการณ์โลกการเงินและการลงทุนยุคใหม่ ด้วย Digital Banking ที่ผสมผสานหลากหลายบริการและผลิตภัณฑ์ทางการเงินอย่างลงตัว สะดวกทุกธุรกรรมอย่างครบวงจร ในงาน SET in the City 2019 ระหว่างวันที่ 14-17 พฤศจิกายน 2562 ที่ รอยัล พารากอน ฮอลล์ ศูนย์การค้าสยามพารากอน โดยบูธของธนาคารได้นําเสนอแนวคิด ปรากฏการณ์ NEXT สู่อนาคต : NEXT to the Future ด้วย 4 NextPerience Zone พร้อมกับข้อเสนอสุดพิเศษให้นักลงทุนยุค Digital ทุกคนได้สัมผัสนวัตกรรมทางการเงินการลงทุนที่ตอบโจทย์ทุกความต้องการ ด้วยความเชื่อมั่นว่าอนาคตการลงทุนคือสิ่งที่กําหนดได้
สําหรับ NextPerience Zone แรก คือทําให้การลงทุนเป็นเรื่องง่าย ด้วยฟีเจอร์บริการกองทุน ในแอปพลิเคชั่น กรุงไทย NEXT ที่สามารถเปิดบัญชี ดูพอร์ต ซื้อขาย สับเปลี่ยนกองทุน ซื้อ LTF หรือ RMF เพื่อลดหย่อนภาษีได้ทันที นอกจากนี้ยังมีเงินฝากดอกเบี้ยพิเศษ Krungthai Bonus Savings ให้ดอกเบี้ยสูงสุด 2.25% ต่อปี อีกทั้ง ยังสนับสนุนผู้ประกอบการ SME ทุกกลุ่มทุกขนาด ด้วยแคมเปญ กรุงไทย SME เคียงข้างธุรกิจคุณ ด้วยสินเชื่อ SME 10 ประเภทและสินเชื่อเงื่อนไขพิเศษอีก 1 ประเภท ในวงเงินรวม 50,000 ล้านบาท ดอกเบี้ยเริ่มต้นเพียง 4% ต่อปี และยกเว้นค่าธรรมเนียมค้ําประกัน บสย. 4 ปี
นายพิชิต จงสฤษดิ์หวัง กล่าวต่อไปว่า ธนาคารยังได้ร่วมกับบริษัทในเครือจัดโปรโมชั่นสุดพิเศษอีก 3 NextPerience Zone ได้แก่ บมจ.หลักทรัพย์จัดการกองทุนกรุงไทย (KTAM) นําเสนอแอปพลิเคชั่น KTAM Smart Trade ที่สามารถทํารายการซื้อขายกองทุน และวางแผนการทํารายการล่วงหน้าได้ด้วยตนเอง โดยเครดิตเงินคืน 100 บาท เข้ากองทุน KTSTPLUS เมื่อลงทุนใน LTF หรือ RMF ทุก 50,000 บาท บล.เคที ซีมิโก้ (KT- ZMICO) นําเสนอแอปพลิเคชั่น WEALTH ME ที่สามารถเปิดบัญชีซื้อขายหลักทรัพย์ได้ง่าย สะดวก รวดเร็ว อนุมัติภายใน 30 นาที บมจ.กรุงไทย-แอกซ่า ประกันชีวิต จัดโปรโมชั่นสําหรับลูกค้าที่ซื้อประกันชีวิต ได้รับเครดิตเงินคืนสูงสุด 60,000 บาท หรือเมื่อชําระด้วยบัตรเครดิต KTC รับเครดิตเงินคืนสูงสุด 14% หรือผ่อน 0% นาน 3 เดือน นอกจากนี้ ยังมีบูธตรวจสุขภาพฟรี และของสมนาคุณอีกมากมาย ภายใน Zone ต่างๆ อีกด้ว